
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 12P/107/2025 2325202437 14. 10. 2025 JUDr. Myrtill Vojteková ECLI:SK:OSGA:2025:2325202437.2
Rozsudok bez odôvodnenia Okresný súd Galanta v konaní vedenom pred sudkyňou JUDr. Myrtill Vojtekovou, v právnej veci navrhovateľa: A. B. C., nar. XX.XX.XXXX, trvale bytom D. XXXX/X, E. a manželky navrhovateľa: F. F. G., H. G., nar. XX.XX.XXXX, trvale bytom D. XXXX/X, E., o návrhu na rozvod manželstva a úpravu výkonu práv a povinností rodičov na čas po rozvode manželstva k maloletým deťom C.: E., nar. XX.XX.XXXX a F., nar. XX.XX.XXXX, obe trvale bytom ako rodičia, v konaní zastúpené kolíznym opatrovníkom Úradom práce, sociálnych vecí a rodiny Galanta takto rozhodol: I. Manželstvo účastníkov konania uzatvorené dňa X.X.XXXX v E., zapísané v knihe manželstiev matričného úradu E., vo zväzku I., ročník XXXX, strana XX, por. č. XX, sa rozvádza. II. Schvaľuje sa rodičovská dohoda nasledovného znenia: Maloleté deti sa zverujú do striedavej osobnej starostlivosti oboch rodičov a to v dvojtýždňových intervaloch. Ako prvá bude zabezpečovať osobnú starostlivosť o maloleté deti matka a to v období od nedele prvého párneho kalendárneho týždňa nasledujúceho po 14.10.2025 a následne po uplynutí dvojtýždňového intervalu bude osobnú starostlivosť o maloleté deti zabezpečovať otec. Rodičia si budú preberať a odovzdávať maloleté deti vždy každý párny týždeň v nedeľu o 11:00 hod. pred bydliskom toho rodiča, ktorému začína osobná starostlivosť o maloleté deti. Obaja rodičia majú právo maloleté deti zastupovať a spravovať ich majetok. Obdobie jarných školských prázdnin, Veľkonočných prázdnin, letných prázdnin a Vianočných prázdnin počas trvania striedavej osobnej starostlivosti sa upravuje nasledovne: - počas jarných prázdnin bude zabezpečovať starostlivosť matka každý párny kalendárny rok od prvej soboty predchádzajúcej prvému dňu jarných prázdnin od 10:00 hod. do nedele posledného dňa prázdnin do 10:00 hod.; - počas jarných prázdnin bude zabezpečovať starostlivosť otec každý nepárny kalendárny rok od prvej soboty predchádzajúcej prvému dňu jarných prázdnin od 10:00 hod. do nedele posledného dňa prázdnin do 10:00 hod.; - počas Veľkonočných prázdnin bude zabezpečovať starostlivosť matka každý nepárny kalendárny rok od štvrtka predchádzajúceho Veľkonočného piatku od 10:00 hod. do utorku do 10:00 hod.; - počas Veľkonočných prázdnin bude zabezpečovať starostlivosť otec každý párny kalendárny rok od štvrtka predchádzajúceho Veľkonočného piatku od 10:00 hod. do utorku do 10:00 hod.; - počas letných prázdnin bude zabezpečovať starostlivosť matka každý kalendárny rok od 1.7. od 10:00 hod. do 15.7. do 10:00 hod. a od 1.8. od 10:00 hod. do 15.8. do 10:00 hod.;
- počas letných prázdnin bude zabezpečovať starostlivosť otec každý kalendárny rok od 15.7. od 10:00 hod. do 31.7. do 10:00 hod. a od 15.8. od 10:00 hod. do 31.8. do 10:00 hod.; - počas Vianočných prázdnin bude zabezpečovať starostlivosť matka každý nepárny kalendárny rok od 23.12. od 10:00 hod. do 30.12. do 10:00 hod. a každý párny kalendárny rok od 30.12. od 10:00 hod. do 06.01. do 10:00 hod.; - počas Vianočných prázdnin bude zabezpečovať starostlivosť otec každý párny kalendárny rok od 23.12. od 10:00 hod. do 30.12. do 10:00 hod. a každý nepárny kalendárny rok od 30.12. od 10:00 hod. do 06.01. do 10:00 hod.. Úprava styku počas prázdnin a sviatkov v kalendárnom roku má prednosť pred bežnou úpravou styku. Počas trvania striedavej osobnej starostlivosti o maloleté deti sa výživné na maloleté dieťa neurčuje. III. Žiaden z účastníkov nemá nárok na náhradu trov konania. Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku (ďalej len „CSP“) v spojení s ustanovením § 122 Civilného mimosporového poriadku (ďalej len „CMP“) rodičia nie sú oprávnení podať odvolanie. Inak proti rozsudku nemožno podať odvolanie, nakoľko sa tohto svojho práva účastníci konania v súlade s ustanovením § 368 CSP po vyhlásení rozhodnutia pred súdom účinne vzdali. Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko. Písomné vyhotovenie rozhodnutia v zmysle § 221 písm. a) CSP nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o exekútoroch a exekučnej činnosti v platnom znení. Návrh na vykonanie exekúcie sa podáva na príslušný súd podľa (zák. č. 233/1995 Z. z.) elektronicky do elektronickej schránky súdu alebo ak oprávnený alebo jeho zástupca nemá aktivovanú elektronickú schránku, alebo mu v možnosti podať návrh elektronickými prostriedkami bránia iné dôvody, možno podať návrh na vykonanie exekúcie prostredníctvom ktoréhokoľvek exekútora (§ 48 zákona č. 233/1995 Z. z.). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti CMP sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325202437.2 (dáta aktuálne k 11. 11. 2026). Záväzné je znenie zverejnené súdom.




